Държавен вестник, бр. 26, 2023 г., стр. 11

БРОЙ  26	
Д Ъ Р Ж А В Е Н  В Е С Т Н И К 	
СТР.  11  
за съответствие с конкурсните изисквания, 
комисията преценява офертите и относно 
изпълнение на изискванията по чл. 5, ал. 5.
(2) Комисията приключва работата си с 
изготвяне на протокол, съдържащ:
1. мотивирано решение за класиране на 
участниците в проведения конкурс или търг 
с предложение да бъде предоставено разре-
шение или концесия на спечелилия конкурса 
или търга участник, или
2. предложение за прекратяване на конкур-
са или търга, когато не е подадена нито една 
оферта или нито една оферта не отговаря на 
изискванията на ЗПБ, на акта за откриване 
на производството или на изискванията на 
конкурсните или тръжните книжа, или
3. предложение за прекратяване на търг с 
явно наддаване – в случаите по чл. 28.
(3) В срок до 3 работни дни от приключ-
ване на работата си комисията представя на 
министъра на енергетиката съответния про-
токол по ал. 2 заедно с останалите протоколи 
от заседанията на комисията.
Чл. 26. (1) Министърът на енергетиката 
утвърждава представения протокол и в срок 
до 3 месеца от утвърждаването:
1. в случаите по чл. 25, ал. 2, т. 1 извършва 
действията по чл. 50, ал. 1 от ЗПБ;
2. в случаите по чл. 25, ал. 2, т. 2:
1) издава решение за прекратяване на 
конкурса или търга, когато производството 
е открито от министъра, съответно 
2) внася в Министерския съвет предложе-
ние за прекратяване на конкурса или търга, 
когато производството е открито с решение 
на Министерския съвет.
(2) Министърът на енергетиката извършва 
съответното действие по ал. 1 и в случаите 
по чл. 50а, т. 4 – 6 от ЗПБ.
Раздел V
Провеждане на явно наддаване в търга
Чл. 27. (1) Когато при провеждане на 
търг двама или повече участници предложат 
еднаква най-висока цена, комисията приема 
решение за провеждане на явно наддаване 
между тези участници. Решението съдържа 
данни за участниците в явното наддаване, 
както и ден и час за неговото провеждане. 
С решението размерът на еднаквите ценови 
предложения се определя за минимална цена 
в явното наддаване.
(2) Комисията уведомява участниците с 
еднакви ценови предложения за решението 
по ал. 1 чрез едно или повече от средствата, 
определени с тръжните книжа.
(3) На датата и в часа, определени за 
провеждане на явното наддаване, комисията 
проверява явилите се законни или упълномо-
щени представители на поканените участници. 
До участие в явното наддаване не се допуска 
участник, който:
1. не е изпратил представител, или
2. представителят не се е легитимирал 
пред комисията чрез представяне на доку-
мент за самоличност, а упълномощените 
представители – и чрез нотариално заверено 
пълномощно, или
3. представителят се е явил след опреде-
ления с решението по ал. 1 час.
(4) След извършване на проверката на 
обстоятелствата по ал. 3 председателят на 
комисията обявява началото на наддаването и 
последователно, по реда на подаване на офер-
тите, отправя покана до всеки от участниците 
да потвърдят устно минималната цена.
(5) Когато някой от участниците откаже 
да потвърди минималната цена, комисията 
не го допуска да продължи участието си в 
процедурата, а внесеният депозит за участие 
се задържа.
(6) Наддаването се извършва чрез гласно 
обявяване от участниците на последователни 
суми над минималната цена, разграничени с 
изрично отбелязване от председателя на ко-
мисията. Всяко увеличение на цената е равно 
на стъпката на наддаване.
(7) Наддаването приключва, когато след 
покана от председателя на комисията никой 
от участниците не обяви ново увеличение 
на цената.
Чл. 28.  Когато на явното наддаване са 
допуснати двама и повече участници и те 
потвърдят минималната цена, без да обявяват 
следваща по-висока, комисията прекратява 
наддаването. 
Чл. 29. (1) Когато на явното наддаване 
се е явил само един участник, в срок до два 
работни дни в първоначално определения 
час се провежда повторно явно наддаване. 
Неявилите се участници се уведомяват не-
забавно за повторното явно наддаване чрез 
електронна поща.
(2) За повторното явно наддаване се прила-
гат съответно чл. 25, ал. 2, т. 3 и ал. 3, чл. 27, 
ал. 4 – 7 и чл. 28.
(3) Когато на повторното явно наддаване се 
е явил или е допуснат само един участник и 
той потвърди минималната цена, като откаже 
да наддава, наддаването приключва.
Чл. 30. (1) Приключването, съответно пре-
кратяването, на наддаването се извършва с 
решение на комисията, което се обявява на 
присъстващите участници. 
(2) Решението за приключване на надда-
ването съдържа крайната предложена цена и 
участника, който е предложил цената. 
(3) За проведеното наддаване комисията 
съставя протокол, който съдържа: